CELEX: 32006R1056
Language: fi
Date: 2006-07-12 00:00:00
Title: Komission asetus (EY) N:o 1056/2006, annettu  12 päivänä heinäkuuta 2006 , tiettyjen tavaroiden luokittelusta yhdistettyyn nimikkeistöön

13.7.2006   
            
            
               FI
            
            
               Euroopan unionin virallinen lehti
            
            
               L 192/6
            
         
      KOMISSION ASETUS (EY) N:o 1056/2006,
   annettu 12 päivänä heinäkuuta 2006,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä heinäkuuta 2006.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna komission asetuksella (EY) N:o 996/2006 (EUVL L 179, 1.7.2006, s. 26).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 648/2005 (EUVL L 117, 4.5.2005, s. 13).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kannettava paristokäyttöinen digitaalinen äänen ja kuvan tallennus- ja toistolaite, johon kuuluvat seuraavat keskeiset osat yksittäiskotelossa:
                              
                                          —
                                       
                                       
                                          kovalevy, jonka tallennuskapasiteetti on 30 GB,
                                       
                                    
                                          —
                                       
                                       
                                          värinäyttö, jonka lävistäjä on 6,35 cm (2,5 tuumaa),
                                       
                                    
                                          —
                                       
                                       
                                          mikrofoni, ja
                                       
                                    
                                          —
                                       
                                       
                                          radiovastaanotin.
                                       
                                    Laite tukee seuraavia muotoja: MPEG1, MPEG2, MPEG4, DivX, XviD, WMV, MJPEG, MP3 ja WMA.
                              Se voidaan liittää automaattiseen tiedonkäsittelylaitteeseen USB-portin kautta mediatiedostojen lataamiseksi tai siirtämiseksi. Se voidaan lisäksi liittää muihin laitteisiin A/V (audio/video) -liitännän kautta.
                              Siihen voidaan äänittää enintään 15 000 musiikkikappaletta tai tallentaa 120 tuntia digitaalista videokuvaa tai enintään 25 000 valokuvaa. Sillä voidaan myös äänittää ääntä.
                           
                        
               
                  8521 90 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten XVI jakson 3 huomautuksen ja CN-koodien 8521 ja 8521 90 00 nimiketekstien mukaisesti.
                  Koska laitteella on erityistoiminto, sitä ei voi luokitella muistiyksikkönä nimikkeeseen 8471 (84 ryhmän 5 huomautuksen B ja E kohta).
                  Laitteen ominaisuuksien perusteella sen pääasiallinen toiminto on videosignaalin toisto tai tallennus nimikkeen 8521 mukaisesti. Näin ollen sitä ei voi luokitella nimikkeisiin 8520 ja 8527.
                  Laite ei ole televisiovastaanotin eikä videomonitori eikä sitä näin ollen voi luokitella nimikkeeseen 8528.
                  Koska laitteella on muualla 85 ryhmässä määritetty toiminto (nimike 8521), sitä ei voi luokitella nimikkeeseen 8543.
               
            
                  
                              2.
                           
                           
                              Tavara, joka koostuu
                              
                                          —
                                       
                                       
                                          vaihdettavalla patruunalla varustetusta kuulakärkikynästä, ja
                                       
                                    
                                          —
                                       
                                       
                                          flash-muistista, jonka kapasiteetti on 128 MB, ja USB-liitännästä, joka voidaan yhdistää automaattisen tietojenkäsittelykoneen USB-porttiin.
                                       
                                    Näitä osia voidaan käyttää itsenäisesti.
                           
                        
               
                  8523 90 90
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 8523, 8523 90 ja 8523 90 90 nimiketekstien mukaisesti.
                  Tuote on kokoonpantu tavara, joka koostuu USB-flash-muistilla varustetusta kynästä. Osien arvon perusteella tavaran katsotaan olevan tarkoitettu pääasiassa tiedon tallennukseen (nimike 8523).
                  USB-flash-muistin toiminto on sama kuin flash-muistikortin eli digitaalisen tiedon väliaikainen tallennus (mukaan luettuna MP3-tiedostot). USB-liitäntä ei muuta tätä toimintoa. Siksi USB-flash-muisti ei ole automaattinen tiedonkäsittelykone tai sen yksikkö. Näin ollen sitä ei voi luokitella nimikkeeseen 8471 (84 ryhmän 5 huomautuksen E kohta).
               
            
                  
                              3.
                           
                           
                              Tavara, joka koostuu
                              
                                          —
                                       
                                       
                                          kellosta, jossa on vain mekaaninen näyttö, ja
                                       
                                    
                                          —
                                       
                                       
                                          flash-muistista, jonka kapasiteetti on 128 MB, ja USB-liitännästä, joka voidaan yhdistää automaattisen tietojenkäsittelykoneen USB-porttiin.
                                       
                                    Näitä osia voidaan käyttää itsenäisesti.
                           
                        
               
                  8523 90 90
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 8523, 8523 90 ja 8523 90 90 nimiketekstien mukaisesti.
                  Tuote on kokoonpantu tavara, joka koostuu USB-flash-muistilla varustetusta kellosta. Osien arvon perusteella tavaran katsotaan olevan tarkoitettu pääasiassa tiedon tallennukseen (nimike 8523).
                  USB-flash-muistin toiminto on sama kuin flash-muistikortin eli digitaalisen tiedon väliaikainen tallennus (mukaan luettuna MP3-tiedostot). USB-liitäntä ei muuta tätä toimintoa. Siksi USB-flash-muisti ei ole automaattinen tiedonkäsittelykone tai sen yksikkö. Näin ollen sitä ei voi luokitella nimikkeeseen 8471 (84 ryhmän 5 huomautuksen E kohta).
               
            
                  
                              4.
                           
                           
                              Kahdeksan pientä muovikuutiota, jossa on 48 tahkoa, kiinni toisissaan kahdelta särmältään.
                              Kuutioiden asentoa voidaan muuttaa siten, että luodaan geometrisiä muotoja, joissa on oikeat kuvat.
                           
                        
               
                  9503 60 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten ja CN-koodien 9503, 9503 60 ja 9503 60 90 nimiketekstien mukaisesti.
                  Koska kuutioita on käsiteltävä oikeiden kuvien tuottamiseksi, tuote katsotaan palapeliksi.